ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዛንታ ሓርበኛ ወልደኣብ ወልደማርያም: ሓደ ካብ ኣቦታት ኤርትራዊ ሃገራውነት 17 ጥቅምቲ 2018 ምንጪ ስእሊ, DM መንነት ሕብረተሰባት ንምንባርን ውሕስነትን ኣብ ዘካይድዎ ሓባራዊ ቃልሲ እዩ ዝህነጽ። ኤርትራዊ መንነት ከኣ ኣብ መግዛእቲ ጣልያን ጀማሚሩ፡ ኣብ ወተሃደራዊ ምምሕዳር ኢንግሊዝ ዓዂኹ ኣብ እዋን ብረታዊ ቃልሲ ከኣ ደልዲሉን ተሪሩን። ህዝቢ ኤርትራ፡ ከም ብዙሓት ህዝብታት ኣፍሪቃን ዓለምን ካብ ዝተፈላለየ ዓሌታት ዝተዳቐለን ብዝተፈላለየ ዝተወራረሰ ባህሊ ዝተሃንጸን ህዝቢ እዩ። መጻሕፍቲ ታሪኽ ከምዝሕብሩዎ፡ ኤርትራዊ መንነት ኣብ ዘበነ ምምቕቓል ኣፍሪቃ፡ መንግስቲ ጣልያን እዩ ጀሚሩ። ጣልያን ብ 1890፡ ሓደ ዓመት ድሕሪ ሞት ሃጸይ ዮውሃንስ፡ ንናይ ቀይሕ ባሕሪ ግዝኣቶም ብዕሊ ኤርትራ ዚብል ስም ብምሃብ ንኤርትራ ብሓደ ፍሉጥ ዶባትን ቅርጽን ከም ግዝኣቶም ተቖጻጸሩዋ። ህዝቢ ኤርትራ ጽዕነት ባዕዳዊ መግዛእቲ ምስበርትዖ ብዝጀመረ ተቓውሞን ኣብያን እዩ ኤርትራዊ መንነት ተነዲቑ። በዚ መሰረት መግዛእቲ ጥልያንን ትካላቱን፡ ኤርትራዊ መንነትን መለለዪታትን ኣብ ምቕራጽን ምድራዕን ዓቢ ተራ ነይሩዎ። ኣብራር ዑስማን፡ "ስነ ጥበብ ዓይኒ: ልብን ዕላማን ህዝቢ'ዩ" "ኣብ ልዕሊ ኤርትራ ዝተነብረ እገዳ ምኽኑይ ኣይነበረን" ኣምባሳደር ዓንደብርሃን ቢቢሲ ምስ ሚኒስተር ዜና ኤርትራ ኣቶ የማነ ገብረመስቀል እቲ ፍሉዩነት ኤርትራ ዘመስከረ፡ ኣብ ኣርብዓታት ዝተጋህደ፡ ድሒሩ ናብ ብረታዊ ቃልሲ ዘምርሐ ንኤርትራዊ መንነት ዘጉልሐ ተቓውሞ፡ ብምድፍፋእ ናይ በዓል ኣቦይ ወልደኣብን ሸኽ ኢብራሂም ሱልጣንን መሰልቶምን ኢዩ ተኣታትዩ ክበሃል ይከኣል። ብዘበን ንጉስ ሃይለስላሴ ኸኣ ኤርትራዊ መንነት ኣብ ጥርዚ በጽሐ። ኤርትራ ንኤርትራውያን ብዝተፈላለዩ ምኽንያታት፡ ዝበዝሑ ህዝቢ ከበሳ ሕብረት ምስ ኢትዮጵያ ይደልዩ ከም ዝነበሩ፡ እቶም 'ኤርትራ ንኤርትራውያን' ዝበሉ ኸኣ ብጐስጐቲ 'ኢትዮጵያ ወይ ሞት' ይህደኑ ከም ዝነበሩ ታሪኽ ሰኒዱዎ ዘሎ ሓቂ እዩ። ሓደ ካብቶም ' ኤርትራ ንኤርትራውያን ብምባሎም ብዙሕ መከራን ስቓይን ዝረኣዩ ከኣ ካብ ከበሳታት ትግራይ ዝመበቆሎም ስድራ-ቤት እተወልዱ ኣቦና ወልደኣብ ወልደማርያም እዮም። ኣቦይ ወልድኣብ ድማ ምስ ራቢጣ (እስላማዊ ጕጅለ) ኣሻርዮም ተባሂሉ ብድፍኢት ኣቡነ ማርቆስ ኰነ ካልኦትን ደገፍቲ ኣንድነት ተገፊዖም እዮም። ብዓንዳ ርእሱ ብህይወት ንምጥፈኦም ብደገፍቲ ኢትዮጵያ ሸውዓተ ጊዜ ናይ ቅትለት ፈተነ ተኻይዱሎም። እምበኣርከስ ታሪኽ ኣቦና ወልድኣብ ወልደማርያም ምስ ናጽነት ዝተኣሳሰር ኰይኑ፡ ተጻባእቶም ድማ 'ከመይ ኢሉ ንንጉስና ይጸርፍ?
